CELEX: 22005D0111
Language: sk
Date: 2005-09-30 00:00:00
Title: Rozhodnutie Spoločného výboru EHP č. 111/2005 z  30. septembra 2005 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

22.12.2005   
            
            
               SK
            
            
               Úradný vestník Európskej únie
            
            
               L 339/8
            
         
      ROZHODNUTIE SPOLOČNÉHO VÝBORU EHP
   
   č. 111/2005
   z 30. septembra 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 76/2005 z 10. júna 2005 (1).
            
         
               (2)
            
            
               Smernica Komisie 2005/21/ES zo 7. marca 2005, ktorou sa smernica Rady 72/306/EHS o aproximácii právnych predpisov členských štátov vo vzťahu k opatreniam, ktoré sa majú prijať proti emisiám znečisťujúcich látok z dieselových motorov vozidiel, prispôsobuje technickému pokroku (2), sa má začleniť do dohody.
            
         
               (3)
            
            
               Smernica Komisie 2005/27/ES z 29. marca 2005, ktorou sa na účely prispôsobenia technickému pokroku mení a dopĺňa smernica Európskeho parlamentu a Rady 2003/97/ES o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami (3), sa má začleniť do dohody,
            
         ROZHODOL TAKTO:
   Článok 1
   Kapitola I prílohy II k dohode sa mení a dopĺňa takto:
   
               1.
            
            
               Do bodu 12 (smernica Rady 72/306/EHS) sa dopĺňa táto zarážka:
               
                           „—
                        
                        
                           
                              32005 L 0021: smernica Komisie 2005/21/ES zo 7. marca 2005 (Ú. v. EÚ L 61, 8.3.2005, s. 25).“
                        
                     
         
               2.
            
            
               Do bodu 45zc (smernica Európskeho parlamentu a Rady 2003/97/ES) sa dopĺňa toto:
               „zmenené a doplnené:
               
                           —
                        
                        
                           
                              32005 L 0027: smernica Komisie 2005/27/ES z 29. marca 2005 (Ú. v. EÚ L 81, 30.3.2005, s. 44).“
                        
                     
         Článok 2
   Znenia smerníc 2005/21/ES a 2005/27/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 1. októbra 2005 pod podmienkou, že Spoločnému výboru EHP sa zašlú všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 268, 13.10.2005, s. 5.
   
      (2)  Ú. v. EÚ L 61, 8.3.2005, s. 25.
   
      (3)  Ú. v. EÚ L 81, 30.3.2005, s. 44.
   
      (4)  Nie sú uvedené žiadne ústavné požiadavky.